თომას ლოურენსი (მხატვარი)

სერ თომას ლოურენსი (, დ. 13 აპრილი, 1769, ბრისტოლი — გ. 7 იანვარი, 1830, ლონდონი) — ინგლისელი მხატვარი, პორტრეტისტი და კოლექციონერი. დიდი ბრიტანეთის უდიდესი პორტრეტისტი მე-18 საუკუნის ბოლო მესამედიდან — მე-19 საუკუნის პირველ მესამედში, ადრეული რომანტიზმის ერთ-ერთი მთავარი წარმომადგენელი. ლონდონის სამეფო ხელოვნების აკადემიის აკადემიკოსი 1794 წლიდან, ასოცირებული წევრი 1791 წლიდან და მეხუთე პრეზიდენტი 1820 წლიდან.

ბიოგრაფია
თომას ლოურენსი დაიბადა 1769 წლის 13 აპრილს ბრისტოლში. ლოურენსის მამა პატარა სასტუმროს მართავდა, მაგრამ საბოლოოდ გაკოტრდა. აღმოჩნდა, რომ ლოურენსის ოჯახის მთავარი შემოსავლის წყარო იყო მათი ვაჟის, როგორც მხატვრის ნიჭი. 1782 წელს ლოურენსები დასახლდნენ საკურორტო ქალაქ ბატში, სადაც ახალგაზრდა მხატვარმა კარგად გამოიმუშავა ფული ფანქრით პორტრეტების ხატვით.

1787 წელს ლოურენსი გაემგზავრა ლონდონში, სადაც იგი თბილად მიიღო ჯოშუა რეინოლდზმა და სწავლა დაიწყო სამეფო ხელოვნების აკადემიაში, როგორც სტუდენტმა. 1790 წელს მან დახატა მისის ფარენის (მოგვიანებით ლედი დერბი) პორტრეტი, რამაც ლოურენსი კიდევ უფრო ცნობილი გახადა. იმავე წელს, მიუხედავად იმისა, რომ შეიძლებოდა აკადემიკოსად არჩევა 24 წლის ასაკიდან, მისი კანდიდატურა წარადგინეს სამეფო აკადემიის კორესპონდენციის წევრად, მაგრამ ის არ იქნა არჩეული — სამი ხმა ექვსის წინააღმდეგ. ამ პოზიციაზე არჩეული იქნა ფრენსის უიტლი. მხოლოდ 1791 წელს იგი აირჩიეს წევრად, ხოლო 1794 წელს სრულ აკადემიკოსად.

1815 წელს ლოურენსს მიანიჭეს რაინდის წოდება.

1818–1820 წლებში ლოურენსი იმყოფებოდა ევროპაში და ხატავდა სხვადასხვა დიდებულებს ვენაში, რომში და აახენში (სადაც იმ დროს საერთაშორისო კონგრესი იმართებოდა). ლონდონში დაბრუნების შემდეგ იგი აირჩიეს სამხატვრო აკადემიის პრეზიდენტად.

გარდაიცვალა 1830 წლის 7 იანვარს ლონდონში. იგი დაკრძალულია წმინდა პავლეს საკათედრო ტაძრის საძვალეში.

მის სტუდენტებს შორის იყო თეოდორ ფონ ჰოლსტი.

გალერეა

ლიტერატურა
 გამოფენის კატალოგი  

 ლექსიკონები და ენციკლოპედიები 









 ცნობარი



რესურსები ინტერნეტში
 https://www.wga.hu/frames-e.html?/bio/l/lawrence/biograph.html|Сэр Томас Лоуренс

სქოლიო

კატეგორია:ინგლისელი მამაკაცები საქმიანობის მიხედვით
კატეგორია:მხატვრები ანბანის მიხედვით
კატეგორია:მხატვრები საუკუნის მიხედვით
კატეგორია:ინგლისელები საქმიანობისა და საუკუნის მიხედვით